दुख इस बात का है कि इस सौन्दर्य बोध के बीच इंसान गायब है। औरत अब औरत नहीं रही, वह बाजार का ऐसा उत्पाद है जिसे पैसे और मर्द ने बनाया है। नाओमी वुल्फ ने अपनी किताब ‘ब्यूटी मिथ’ में तमाम बातों के अलावा लिखा है कि अपने शरीर को ले कर शर्मिंदा स्त्री कभी पूरा प्रेम नहीं कर सकती और इसी तरह सौन्दर्य के अपने संर्कीण नजरिए को ले कर जीने वाला पुरुष अपने सामने खड़े सच्चे प्रेम को कभी पहचान नहीं सकता।